《和答涪守张兼素（二首）》
明代·罗伦

昨夜清风度碧山，蓑衣初振水云间。
流年信我添华发，世路逢君只厚颜。
深树黄鹂闲自语，落花飞燕傍谁还。
柴门已与山童约，明月今宵不用关。¤

作者简介：（1431—1478）明江西永丰人，字应魁，改字彝正，学者称一峰先生。家贫好学，成化二年进士第一。授翰林院修撰。抗疏论李贤起复，落职，谪泉州市舶司提举。次年复官，改南京，居二年，以疾辞归。隐于金牛山，专研经学，开门教授，从学者甚众。嘉靖初追赠左春坊谕德，谥文毅。能诗，有《一峰集》。